system
Răspunde în limba română, în stilul Wikipedia, cat mai corect gramatical.
user
Ce detalii îmi poți spune despre Explozia de la Mihăilești?
assistant
Explozia de la Mihăilești este denumirea generică sub care este cunoscut unul din cele mai grave accidente produse pe șoselele din România.

Desfășurarea evenimentului 

Pe data de 24 mai 2004, la ora 5:50 în comuna Mihăilești, județul Buzău, pe DN2 (segment din drumul european E85), la 32 de kilometri sud de Buzău, a avut loc o explozie datorată accidentului unui camion care transporta 20 de tone de azotat de amoniu.

Bilanțul victimelor arată că au fost 18 morți (dintre care șapte pompieri, trei localnici și doi jurnaliști ai postului TV Antena 1) și 13 răniți grav.

Un crater cu adâncime de 6,5 metri și un diametru de 21 metri s-a format în jurul locului exploziei, iar bucăți de metal au fost aruncate pe o rază de 200 de metri afectând acoperișurile mai multor case din zonă.

Cei trei reprezentanți ai firmelor care au asigurat transportul și livrarea azotatului de amoniu, Ionel Ionuț Neagoe, administratorul Ney Transport SRL, Mihai Gună, patronul Mihtrans SRL și Ion Gherghe, fost director al combinatului Doljchim din Craiova au fost condamnați la câte patru ani de închisoare.

Note

Bibliografie 
 Tragedia de la Mihăilești: justiție și adevăr, Dorin Ivan, Editura Omega Buzău - recenzie

Legături externe 
 
 Groparii de la Mihailesti, 27 mai 2004, Evenimentul zilei
 A doua zi dupa dezastru, 26 mai 2004, Magda Marincovici, Jurnalul Național
 Tara fara vinovati - Mihailesti, rana deschisa, 14 aprilie 2006, Ionela Gavriliu, Jurnalul Național
 VIDEO FOTO Explozia de la Mihăilești plasează Buzăul în istoria catastrofelor din România, 17 iunie 2013, Iulian Bunila, Adevărul
 Explozia de la Crevedia 

2004 în România
Mihăilești